钦定古今图书集成/明伦汇编/家范典/第099卷 > 礼记 > 《丧服》
## 钦定古今图书集成/明伦汇编/家范典/第099卷 > 礼记 > 《丧服》

《亲亲》以三为五，以五为九，上杀、下杀、旁杀而亲毕矣。

〈陈注〉由己身言之，上有父，下有子，宜言“以一为三”而不言者，父子一体，无可分之义，故惟言“以三为五”，谓因此三者而由父以亲祖，由子以亲孙，是以三为五也。又不言以五为七者，盖由祖以亲曾高二祖，由孙而亲曾孙元孙，其恩皆已疏略，故惟言“以五为九”也。由父而上杀之至高祖，由子而下杀之至元孙，是上杀下杀也。同父则期，同祖则大功，同曾祖则小功，同高祖则缌麻，是旁杀也。高祖外无服，故曰“毕矣。”

“别子为祖，继别为宗，继祢者为小宗。”有五世而迁之，
宗其继高祖者也。是故祖迁于上，宗易于下。尊祖故
敬宗，敬宗所以尊祖祢也。

〈陈注〉别子有三：一是诸侯适子之弟，别于正室；二是异姓公子来自他国，别于本国不来者；三是庶姓之起于是邦为卿大夫而别于不仕者，皆称别子也。“为祖”者，别与后世为始祖也。“继别为宗者别子

之后，世世以适长子继别子，与族人为百世不迁之大宗也。“继祢者为小宗”，谓别子之庶子，以其长子继己为小宗，而其同父之兄弟宗之也。五世者，高祖至元孙之子，此子于父之高祖无服，不可统，其父同高祖之兄弟，故迁易而各从其近者为宗矣。故曰：“有五世而迁之宗，其继高祖者也。”四世之时尚事高祖，五“世，则于高祖之父无服，是祖迁于上也。四世之时，犹宗三，从族人。至五世则不复宗四从族人矣，是宗易于下也。宗是先祖正体，惟其尊祖，是以敬宗也。”《疏》曰：“族人一身事四宗：事亲兄弟之适，是继祢小宗也；事同堂兄弟之适，是继祖小宗也；事再从兄弟之适，是继曾祖小宗也；事三从兄弟之适，是”继高祖小宗也。《小宗》凡四，独云“继祢”者，初皆继祢为始，据初而言之也。〈《大全》。〉山阴陆氏曰：“‘‘有五世而迁之宗’。据宗其继高祖者，五世则迁者也；其继高祖者，元孙也；宗其继高祖者，元孙之子也’。先儒谓《记》文略，此读‘五世而迁之宗’之误也，即云‘五世而迁之宗’，犹云五世则迁之宗。”严陵方氏曰：“先儒疏‘祖迁于上，宗易于下，特五世则迁之小宗耳。若百世不迁之大宗，则祖未尝迁，宗未尝易焉’。”于祖曰“迁”，于宗曰“易”者，迁有升之之意，故于在上者言之。《易》有去之之意，故于在下者言之。

“庶子不祭祖”者，明其宗也。

〈陈注〉此据适士立二庙，祭祢及祖。今兄弟二人，一适一庶，而俱为适士，其适子之为适士者，固祭祖及祢矣。其庶子虽适士，止得立祢庙，不得立祖庙。而祭祖者，明其宗有所在也。〈大全〉严陵方氏曰：“适士二庙，则有祖庙矣；官师一庙，则有祢庙而已。此言‘庶子不祭祖’者，言适士家也。下言‘庶子不祭祢’者，言官师之家也。夫立宗所以重本，适子，本也；庶子，支也。其不祭也，虽祖之不同，至于明其宗之义则一而已。其曰‘不祭祖，则祢客祭之也’。”

“庶子不祭祢”者，明其宗也。

〈陈注〉庶子不得立祢庙，故不得祭祢。所以然者，明主祭在宗子，庙必在宗子之家也。庶子虽贵，止得供具牲物，而宗子主其礼也。上文言“庶子不祭祖”，是犹得立祢庙，以其为适士也。此言“不祭祢”，以此庶子非适士，或未仕，故不得立庙以祭祢也。